## דף עבודה: פרשנויות לבקשתו של אלישע: "וִיהִי נָא פִּי שְׁנַיִם בְּרוּחֲךָ אֵלָי"

1. מצודת דוד

**שתשרה עלי רוח הנבואה במעלה כפולה על מה ששרתה עליך** ("פי שנים" = כפליים מהרוח שיש לאליהו).

**שאלה להבנת הפרשן:**

* מה מבקש אלישע מאליהו על פי מצודת דוד?

1. רלב"ג

**במה שהאצלת מרוחך על כל בני הנביאים, יהיה הנאצל לי מרוחך פי שנים על כל אחד מהם** ("פי שנים" = כפליים מהרוח שתינתן לכל נביא).

**שאלה להבנת הפרשן:**

* אלישע משווה את עצמו לכל בני הנביאים, כלומר לנביאים הרגילים. מה הוא דורש יחסית אליהם?

1. רבי אברהם אבן עזרא:

**ואדני אבי ז"ל פירש "פי שנים" - שני חלקים שאל שיהיה לו מרוח אליהו...** ("פי שנים" = שני שליש מהשלם).

**שאלה להבנת הפרשן:**

1. רבי אברהם אבן עזרא מבין את המילה "פי שניים" לא במובן של כפל אלא דווקא של חילוק. הסבירו.
2. מלבי"ם

**ביקש שרוח אליהו תנוח עליו... ושבכל זאת תישאר לו גם ההשגה הקודמת שהייתה לו עד עתה, ובזה יהיה לו פי שניים** ("פי שנים" = רוח עצמו ורוח אליהו המצטרפת עמו).

**שאלה להבנת הפרשן:**

1. אלישע רוצה שיהיו בידיו שני סוגים של כוחות. אילו?